b'\n_START_ARTICLE_\nHelsingin itsen\xc3\xa4inen evankelisluterilainen seurakunta\n_START_SECTION_\nHistoria\n_START_PARAGRAPH_\nSeurakunnan toiminta alkoi 1940-luvulla, mutta se merkittiin yhdistysrekisteriin vasta 29. joulukuuta 1958. Seurakunnan nimi oli aiemmin Helsingin vapaa evankelisluterilainen seurakunta, mutta se vaihtoi nimens\xc3\xa4 nykyiseen muotoonsa vuosien 2013 ja 2014 vaihteessa. Aiempi nimi oli aiheuttanut sekaannuksia, kun seurakunnan luultiin kuuluvan vapaisiin suuntiin. Vuonna 2016 seurakunta alkoi pit\xc3\xa4\xc3\xa4 Helsingin jumalanpalveluksiaan Luther-s\xc3\xa4\xc3\xa4ti\xc3\xb6n Koinonia-keskuksen tiloissa.\n_START_SECTION_\nToiminta\n_START_PARAGRAPH_\nSeurakunnan toiminta-alueena on p\xc3\xa4\xc3\xa4kaupunkiseutu, erityisesti Helsinki ja J\xc3\xa4rvenp\xc3\xa4\xc3\xa4, joissa molemmissa pidet\xc3\xa4\xc3\xa4n s\xc3\xa4\xc3\xa4nn\xc3\xb6llisi\xc3\xa4 jumalanpalveluksia. Seurakunta j\xc3\xa4rjest\xc3\xa4\xc3\xa4 lis\xc3\xa4ksi lasten kerhoja, nuorteniltoja, raamattupiirej\xc3\xa4 ja lauluiltoja. Seurakunnalla oli vuonna 2010 150 j\xc3\xa4sent\xc3\xa4.'